ΓΡΑΠΤΗ ΕΡΩΤΗΣΗ P-3237/00

υποβολή: Wilhelm Piecyk (PSE) προς την Επιτροπή

(12 Οκτωβρίου 2000)

Θέμα: Στρεβλώσεις του ανταγωνισμού στον ευρωπαϊκό τομέα μεταφοράς αγαθών

Ως αντίδραση στις αυξημένες τιμές καυσίμων, ιδιαίτερα του ντήζελ και τις μαζικές διαμαρτυρίες των οδηγών φορτηγών οχημάτων, ορισμένα κράτη μέλη πείσθηκαν ναποχωρήσουν στα αιτήματα του κλάδου των μεταφορών και να προβούν σε οικονομικές παραχωρήσεις διαφόρων μορφών. Αυτά τα μέτρα εκτείνονται από τη μείωση του φόρου καυσίμων, μερική επιστροφή του φόρου επί του ντήζελ ανά λίτρο μέχρι τη μερική επιστροφή των διοδίων των αυτοκινητοδρόμων ή επιδοτήσεις για τη μείωση των ασφαλίστρων.

Με τα μέτρα αυτά προκύπτουν σημαντικές στρεβλώσεις του ανταγωνισμού στον απελευθερωμένο ευρωπαϊκό τομέα μεταφοράς αγαθών, που έρχονται σε αντίθεση με τις προσπάθειες για ορθές συνθήκες ανταγωνισμού στην εσωτερική αγορά και αφήνουν τηνπόνοια ότι αντίκεινται στην κοινοτική νομοθεσία, μια και πρόκειται για μη επιτρεπόμενες κρατικές ενισχύσεις.

Ερωτώ ως εκ τούτου την Επιτροπή:

1. Πιστεύει η Επιτροπή, ότι τα μονομερή κρατικά μέτρα στον τομέα της μεταφοράς αγαθών συμβιβάζονται με την ανάγκη για μεγαλύτερο συντονισμό των οικονομικών πολιτικών των κρατών μελών μετά την εισαγωγή του ευρώ;

2. Πιστεύει η Επιτροπή ότι τα προβλεπόμενα αντισταθμιστικά μέτρα στη Γαλλία, το Βέλγιο, την Ολλανδία και την Ιταλία που αποσκοπούν στη μείωση του βάρους του εκάστοτε εθνικού τομέα μεταφορών είναι συμβατά με την κοινοτική νομοθεσία;

3. Είναι πρόθυμη η Επιτροπή, σε ό,τι αφορά τα εν λόγω μέτρα να ξεκινήσει τη διαδικασία επί παραβάσει των Συνθηκών κατά αυτών των κρατών μελών;

4. Τι προτίθεται να πράξει η Επιτροπή για να ανταποκριθεί στην έτι επιτακτικότερη ανάγκη μετά την εισαγωγή του ευρώ- προσαρμογής των συνθηκών ανταγωνισμού και να εμποδίσει τις εθνικές μονομερείς εθνικές ενέργειες;

Απάντηση της κας de Palacio εξ ονόματος της Επιτροπής

(29 Νοεμβρίου 2000)

1. Η Επιτροπή έχει επίγνωση τηςποχρέωσής της να εξασφαλίζει τη συνέπεια και τον συντονισμό των εθνικών μέτρων στο πλαίσιο της κοινής πολιτικής μεταφορών. Επομένως, παρακολουθεί εκ του σύνεγγυς τις πρόσφατες εξελίξεις σε όλα τα κράτη μέλη. Ωστόσο, πριν αποφανθεί σχετικά με τη συμβατότητα των εθνικών πρωτοβουλιών με την κοινοτική νομοθεσία, χρειάζεται να έχει πλήρη και αξιόπιστη γνώση επ' αυτών.

2. Συνεπώς, η Επιτροπή έχει ήδη ζητήσει από το Βέλγιο, την Ισπανία, τη Γαλλία, την Ιταλία και τις Κάτω Χώρες να παράσχουν εκτενείς πληροφορίες για όλα τα σχετικά ληφθέντα (ή προβλεπόμενα) εθνικά μέτρα, προκειμένου να προβεί σε λεπτομερή ανάλυση και αξιολόγησή τους. Η Επιτροπή αποστέλλει επίσης επιστολές στα άλλα κράτη μέλη, ζητώντας παρόμοιες πληροφορίες.

3. Εάν η Επιτροπή καταλήξει στο συμπέρασμα ότι τα επίμαχα εθνικά μέτρα αντίκεινται στην κοινοτική νομοθεσία, και ιδίως στους κανόνες περί κρατικών ενισχύσεων, θα ακολουθήσει την ενδεδειγμένη διαδικασία που ορίζεται στη συνθήκη ΕΚ.

4. Η Επιτροπή επαγρυπνεί συνεχώς και παρακολουθεί τις δραστηριότητες των κρατών μελών, ώστε να εξασφαλίσει τη διατήρηση και την ενίσχυση ορθών συνθηκών ανταγωνισμού, καθώς και την τήρηση της κοινοτικής νομοθεσίας. Στο πλαίσιο αυτό,πέβαλε πρόσφατα προτάσεις για την ενίσχυση της εφαρμογής των κοινωνικών κανόνων στις οδικές μεταφορές.

Επιπλέον, αξίζει να σημειωθεί ότι η πρόταση της Επιτροπής για την αναδιάρθρωση του κοινοτικού πλαισίου φορολογίας των ενεργειακών προϊόντων(1), η οποία ακόμη εξετάζεται στο Συμβούλιο, αποσκοπεί στη βελτίωση της λειτουργίας της εσωτερικής αγοράς, μέσω σύγκλισης των ειδικών φόρων κατανάλωσης των ενεργειακών προϊόντων. Η εν λόγω σύγκλιση αναμένεται να οδηγήσει σε περισσότερο ισότιμες συνθήκες ανταγωνισμού μεταξύ των κρατών μελών.

(1) ΕΕ C 139 της 6.5.1997.